kardosdrur/scandi-wiki huggingface dataset:
Hvor fanden er Herning?

Hvor fanden er Herning? er en dansk komedieserie, der blev sendt på TV 2 Zulu i efteråret 2009. Skuespillerne Mick Øgendahl, Linda P, Geo, Jacob Haugaard og Kim Bodnia medvirker i serien, som er skrevet og instrueret af Nikolaj Peyk. Serien var på udsendelsestidspunktet den mest sete serie på TV 2 Zulu nogensinde.

Plot 

Martin (Mick Øgendahl) er kongen af Herning – eller i hvert fald kronprinsen. Han skal giftes ind i den mest succesrige erhvervsfamilie i hele Jylland, men torsdag inden brylluppet er han på polterabend i København. Her ender han i en afdanket pornobutik på Vesterbro, som bestyres af den kronisk utjekkede Vesterbro-tøs Laila (Linda P). Dagen efter vågner Martin op i pornobutikken uden penge og mobiltelefon, men heldigvis er Laila klar til at hjælpe – for en vis portion penge. Laila har nemlig også sine egne problemer: hun skylder rigtig mange penge til sin jaloux ekskæreste, Allan (Geo), som er en farlig fyr. Martin og Laila begiver sig på vej, men der er kort tid til brylluppet og meget langt til Herning.

Medvirkende 
 Mick Øgendahl – Martin
 Linda P – Laila
 Geo – Allan
 Steen "Nalle" Nielsen – Johnny
 Simon Talbot – Benjamin
 Henriette Thuesen – Tina
 Jacob Haugaard – Ernst

Øvrige medvirkende 
 Kim Bodnia – Politibetjent
 Svend Erik Søgaard – Sig selv
 Allan Boye Thulstrup – Sig selv

Eksterne henvisninger

Referencer 

Komedieserier fra Danmark
Tv-programmer fra TV 2 Zulu
Danske tv-serier fra 2000'erne
Brushy Mountains

Brushy Mountains er en bjergkæde i det nordvestlige North Carolina i USA. Bjergkæden er en isoleret udløber af Blue Ridge Mountains, men adskilt fra denne bjergkæde af Yadkin River floddalen.

Bjergkæden, der danner vandskel mellem Yadkin River og Catawba River, løber over en strækning af 72 km i retning fra sydvest mod nordvest (eller omvendt). Bjergkæden er ikke mere end mellem 6 og 13 kilometer bred. Bjergkæden løber gennem 5 amter i staten, Alexander County, Caldwell County, Iredell County, Wilkes County og Yadkin County.

På grund af kraftig erosion er bjergkæden ikke særligt høj. Det højeste punkt er Pores Knob i Wilkes County med 818 meter. Hibriten Mountain i Caldwell County, som markerer den vestlige ende af bjergkæden, er 674 meter over havet. Dette bjerg ligger inden for bygrænsen i byen Lenoir. De højeste punkter i Alexander County og Iredell County, henholdsvis Hickory Mountain (780 meter), og Fox Mountain (536 meter) ligger også i Brushy Mountains. Den gennemsnitlige højde i bjergene er omkring 300 meter.

Bjergene, der lokalt er kendt som "The Brushies", er kendt for deres mange æbleplantager, og byen North Wilkesboro afholder en årlig "Brushy Mountain Apple Festival". Tidligere var egnen også kendt som en af de største leverandører af ulovlig, hjemmebrændt spiritus, og mange senere berømte stockcarkørere har fået deres debut som chauffører i ulovlige spiritustransporter.

Bjerge i USA
North Carolina
Gepetto News

Gepetto News var et fiktivt nyheds-tv-program, der blev sendt hver fredag på DR1 (senere DR Ramasjang, senere DR Ultra, nuværende eksklusivt på DR TV). Programmet kom i tre sæsoner på hver otte afsnit hver og var instrueret af Karsten Andersen.

Gepetto News havde premiere på DR1 den 22. oktober 2007. Nyhederne, som oftest var bygget på aktuelle nyheder i medierne, blev præsenteret af forskellige dukker.

Gepetto News gik også ind i kampen mod mobning i foråret 2008.

Gepetto News har også haft en bog ved navn ‘Den halvstore Gepetto bog’, som udkom i 2009 og er skrevet af Jacob Riising og Karsten Andersen og illustreret af Martin Sælan. Den kan ikke længere købes i butikkerne, men man kan være heldig at finde den på biblioteket. Den skal forestille at være en fakta bog om Gepetto News, men er overtaget af dukkerne da Jacob var på ferie og er blevet alt andet end det.

Gepetto News bliver især husket for sine sange, især dem fra sæson 1, som f.eks. "Vil du ha' et glas vand?", "Undertøj" eller "Vi vil elske lidt i fred".

Persongalleri og typisk handling 
Jacob Riising er vært for programmet, og lægger samtidig stemme til flere af dukkerne i programmet.

Mennesker:

Love Clean vært - Søren Bregendal

Fanny Frederiksen (S3E1) - Bodil Jørgensen

Eksterne henvisninger 
 
 Gepetto News går ind i kampen mod mobning 

Børneprogrammer fra Danmark
DR-serier
Danske tv-serier fra 2010'erne
Odin Bryggeriet

Odin Bryggeriet var et bryggeri i Viborg. Det blev grundlagt i 1832 og nedlagt i 1988.

Chresten Olesen etablerede bryggeriet i Store Sct. Mikkels Gade. Ham og hustruen drev det indtil 1847 hvor Chresten døde. Hustruen solgte i 1850 bryggeriet til svigersønnen, Carsten Brodersen. Han stammede oprindeligt fra Slesvig og var netop blev udlært til ølbrygger. Men det bayerske øl han bryggede vakte ikke lokalområdets smag, og han måtte hurtigt forlade bryggeriet igen. Derefter var der kortvarigt forskellige ejere indtil bryggeriets forhus brændte i 1865.

Navnet "Odin" fik bryggeriet af Theodor Lillenskjold, da han fra 1868 overtog ejerskabet af bryggeriet.

I 1977 flyttede bryggeriet ud på et nyt stort areal i den vestlige del af Viborg. Året efter købte Faxe Bryggeri aktierne i Odin Bryggeriet. 5 år senere i 1983 overtog Faxe også Lolland-Falsters Bryghus, og Odin blev et underselskab af dette. Det sidste øl blev brygget i Viborg i 1988. 156 års ølbrygning i Viborg var forbi, og Danmarks ældste bryggeri lukkede.

Blandt de mest solgte ølmærker var Prinsens Bryg, Odin Pilsner og Viborg Pilsner.

Se også 
 Bryggerier i Danmark

Eksterne henvisninger 
 Information om Odin Bryggeriet – viborgmuseum.dk
 Mærker brygget af Odin Bryggeriet  – fra ølsmagninger.dk

Tidligere bryggerier i Danmark
Danske virksomheder etableret i 1832
Ophørt i 1988
Virksomheder i Viborg
Chris Evert

Christine Marie Evert, blot kendt som Chris Evert og i perioden 1979-87 som Chris Evert Lloyd (født 21. december 1954 i Fort Lauderdale, Florida) er en amerikansk tidligere professionel tennisspiller.

I 1970'erne og 1980'erne tilhørte Evert den absolutte verdenselite i kvindetennis. Hun var ranglistet som nr. 1 1975-1977 og 1980-1981, i alt 262 uger, hvilket bringer hende på en tredjeplads efter Steffi Graf og Martina Navratilova. Hun vandt i alt 157 singletitler, heraf 18 Grand Slam-turneringer: French Open 1974-75, 1979-80, 1983 og 1985-86, Wimbledon Championships 1974, 1976 og 1981, US Open 1975-78, 1980 og 1982 og Australian Open 1982 og 1984.

Efter US Open i 1989 afsluttede hun karrieren. Efterfølgende fungerede hun som idrætspolitisk rådgiver for præsident George H.W. Bush. Evert blev blev i 1995 optaget i International Tennis Hall of Fame.

Eksterne henvisninger 

 

Deltagere ved sommer-OL 1988
Tennisspillere fra USA
Oneworld

Oneworld er verdens tredjestørste alliance af flyselskaber efter Star Alliance og SkyTeam. 

Det blev etableret i 1999 af American Airlines, British Airways, Cathay Pacific, Canadian Airlines og Qantas.

Alliancens medlemmer flyver fra 727 lufthavne i 142 lande. Årligt bliver der transporteret 330 millioner passagerer med 2200 forskellige fly.

Eksterne henvisninger 

 Oneworld – officiel hjemmeside

Etableret i 1999
Odelstinget

Odelstinget var et af to kamre, som det norske storting blev delt i under behandlingen af lovforslag. Derudover var det Odelstinget der rejste tiltale i rigsretssager. Odelstinget bestod af tre fjerdedele (127) af Stortingets 169 repræsentanter .

Med undtagelse af lovforslag og rigsretssager blev Stortingets sager behandlet i plenum. Odelstingets behandling af lovforslag foregik i Stortingssalen.

20. februar 2007 vedtog Stortinget at ophæve ordningen med Odelsting og Lagting. I stedet skal alle sager behandles af Stortinget i plenum. Ændringen trådte i kraft 1. oktober 2009.

Behandling af lovforslag 

De fleste lovforslag kom fra regeringen, men også det enkelte medlem af Odelstinget kunne fremstille lovforslag. Før forslaget blev behandlet af Odelstinget, blev det sendt til en komité for behandling. Hvilken komité der skulle behandle forslaget var fastsat i Stortingets forretningsorden. Lagtingets medlemmer kunne ikke selv fremstille lovforslag, men de sad i komiteene som lavede indstilling til lovforslag, sådan at de alligevel havde mulighed for at påvirke lovforslagene der.

Komiteen lavede så en indstilling som Odelstinget tog stilling til. Hvis Odelstinget tilsluttede sig indstillingen, eventuelt ændrede det, gik beslutningen videre til behandling i Lagtinget.

Odelstingets præsidenter

Referencer

Eksterne henvisninger 

 Dokument nr. 12:14 (2003-2004)  Grundlovsforslag fra Jørgen Kosmo (A), Berit Brørby (A), Siri Hall Arnøy (SV), Olav Gunnar Ballo (SV) og Kjell Engebretsen (A) om ændringer i Grundloven §§ 17, 49, 73, 74 og 76-78 med sigte på at ophæve inddelingen af Stortinget i to afdelinger (Odelstinget og Lagtinget)
 Sagsoplysninger 

Norges politik
Ophørt i 2009
Middle East Airlines

Middle East Airlines (MEA) er et flyselskab fra Libanon, med hovedsæde i Beirut.

Selskabet blev grundlagt 31. maj 1945 af Saeb Salam. Flyvningerne startede 1. januar 1946 med tre de Havilland Dragon Rapide fly på en rute imellem Beirut og Nicosia. Hurtigt kom også lande som Irak, Syrien og Egypten på rutekortet.

Middle East Airlines blev den 29. juni medlem af alliancen SkyTeam efter at de blev inviteret af Air France i 2009.

I perioden juni til september flyver Middle East Airlines hvert år til Københavns Lufthavn fra Beirut, hvor der er 3 ugentlige afgange.

Libanons Centralbank ejer 97,5 % af aktierne og de ansatte resten.

Kilder 

Flyselskaber fra Libanon
Etableret i 1945
Skyteam Alliance
Anne-Grete Strøm-Erichsen

Anne-Grete Hjelle Strøm-Erichsen (født 21. oktober 1949 i Bergen) er en norsk politiker (Ap). Hun har været Norges forsvarsminister i Jens Stoltenbergs anden regering siden 21. september 2012. Før dette var hun forsvarsminister fra 2005 til 2009 og sundhedsminister fra 2009 til 2012 i den samme regering. Hun blev valgt til Stortinget første gang i 2005.

Eksterne henvisninger 

Regeringen Jens Stoltenberg II
Personer fra Bergen
Forsvarsministre fra Norge
Sundhedsministre fra Norge
Stortingsrepræsentanter fra Arbeiderpartiet
Czech Airlines

Czech Airlines (ČSA) er et flyselskab fra Tjekkiet med hovedsæde på Václav Havel Airport i Prag.

Historie 
Selskabet blev grundlagt 6. oktober 1923 af den tjekkoslovakiske regering. 20 dage senere afgik det første fly med retning mod Bratislava. Der blev kun fløjet indenrigs indtil 1930, hvor selskabet havde sin første udenrigsrute, der gik til Zagreb. 

3. februar 1962 havde selskabet sin første transatlantiske afgang med rutefly. Det var til Havanna på Cuba, som dermed blev koblet tættere på det Sovjet-dominerede Tjekkoslovakiet.

Efter at selskabet i 1990'erne skiftede sine russiske fly ud med en mere moderne flyflåde, blev CSA fuldgyldigt medlem af flyalliancen SkyTeam.

I 2007 etablerede Czech Airlines et lavprisflyselskab. Datterselskabet blev opkaldt Click4Sky og solgte billetter til CSA-opererede flyvninger til europæiske destinationer.
Click4Sky blev lukket ned i 2009 efter et års virksomhed.

Czech Airlines havde indtil for nylig langdistanceruter til Nordamerika, men disse blev lukket da Airbus A310 blev udfaset.

Eksterne henvisninger 

 Czech Airlines – officiel site
 mere information om flyselskabet Czech Airlines på dansk 

Flyselskaber fra Tjekkiet
Etableret i 1923
Skyteam Alliance
Korean Air

Korean Air () er det største flyselskab fra Sydkorea, og har hovedhub på Incheon International Airport i Seoul.

Sydkoreas regering stiftede selskabet i 1962 som Korean Air Lines. 1. marts 1969 blev selskabet privatiseret og solgt til Hanjin Transport Group.

Det første Boeing 747 fly blev indført i selskabets flåde i 1973.

Selskabet er medlem af flyalliancen SkyTeam.

Korean Air flyver til 125 destinatoner, de transporterer 26,8 mio. passagerer om året, de har 121 lounges, de flyver i 44 lande, deres flåde består af 169 fly, de har 423 daglige afgange og deres website er KOREANAIR.COM., kilde: SkyTeam.

Eksterne henvisninger 

 Korean Air's – officiel site
 Korean Air Channel – på YouTube

Hanjin
Flyselskaber fra Sydkorea
Etableret i 1962
Skyteam Alliance
Virksomheder i Seoul
Air Europa

Air Europa er et flyselskab fra Spanien, med hovedhub på Madrid-Barajas Lufthavn og hovedsæde på Mallorca.

Selskabet blev grundlagt i 1986 som en charterselskab der skulle flyve turister til og fra Mallorca. Med tiden fik selskabet flere og større fly, og de operere nu både med ruteflyvninger og charterflyvninger til de fleste verdensdele.

Selskabet er 100% ejet af rejsekoncernen Globalia, og Air Europa har siden 2007 været regionalt medlem af flyalliancen SkyTeam.

Eksterne henvisninger 

 Air Europa's – officiel site

Flyselskaber fra Spanien
Etableret i 1986
Skyteam Alliance
Copa Airlines

Copa Airlines er det nationale flyselskab i Panama, med hovedhub på Tocumen International Airport.

Selskabet blev grundlagt 21. juni 1944 og startede sine flyvninger 15. august 1947.

Continental Airlines købte i 1998 49 procent af selskabet. 19. maj 1999 øgede de deres ejerandel til 51 %, og Copa Airlines fik amerikanernes logo på halefinnen. Senere reducerede Continental beholdningen af aktier til 10 %, og i maj 2008 blev de sidste solgt. Nu er det Latinamerikas største rejsekoncern Copa Holdings der har kontrollen med selskabet.

Copa Airlines har tidligere været regionalt medlem af flyalliancen SkyTeam. Fra april 2012 bliver selskabet optaget i Star Alliance.

Eksterne henvisninger 

 Copa Airlines – officiel site

Flyselskaber fra Panama
Etableret i 1944
Skyteam Alliance
Star Alliance
Knud Hansen

Knud Hansen er navnet på flere personer:

 Knud Hansen (politiker) (1866-1952) – dansk folketingsmand og borgmester i Kolding Kommune.
 Knud Hansen (arkitekt) (1898-1964) – dansk arkitekt.
 Knud Hansen (teolog) (1898-1996) – dansk præst og forstander for Askov Højskole.
 Knud Hansen (tømrermester) (1910-1999) – dansk tømrermester og adm. direktør
 Knud Hansen (kunstner) (1936-1988) – dansk maler og grafiker.
 Knud Hansen (fodboldspiller) – dansk fodboldspiller.
Knud Hansen (teolog)

Knud Theodor Hansen (født 9. maj 1898 i Etterup, død 11. marts 1996) var en dansk teolog, præst og højskolemand.

Efter sin embedseksamen i 1924 blev Knud Hansen sognepræst i Salling, i 1925 i Durup og samtidig lærer ved Krabbesholm Højskole og fra 1936-1944 sognepræst i Assens. I 1944 blev han lærer på Jelling Seminarium i kristendomskundskab og tysk, og i 1953 blev han forstander på Askov Højskole frem til 1968. Han var desuden formand for Foreningen af Højskoler og Landbrugsskoler fra 1964-67.

I 1979 blev han udnævnt til teologisk æresdoktor ved Københavns Universitet.

Knud Hansen havde et betydeligt teologisk og filosofisk forfatterskab, bl.a. Søren Kierkegaard: Ideens digter (1954) og Dostojevskij (1973).

Referencer

Eksterne henvisninger 
 

Teologer fra Danmark
Præster fra Danmark
Æresdoktorer ved Københavns Universitet
Folkehøjskoleforstandere fra Danmark
Personer i Kraks Blå Bog (afdøde)
Sven Egil Thiede

Sven Egil Thiede (født 15. oktober 1924 i Dalum, død 30. november 2005) var en dansk admiral og forsvarschef.

Karriere 
Sven Egil Thiede blev student fra Viborg Katedralskole i 1943. Derefter blev han kadetelev i Marinen og oplevede den 29. august 1943 Flådens sænkning under den tyske værnemagts såkaldte Operation Safari. Deltog efterfølgende i modstandsbevægelsen.

Thiede genoptog sin uddannelse til søofficer i 1945 og han blev færdig på Kadetskolen i 1948. Han gjorde derefter både sejlende- og stabstjeneste. Under fodnotepolitik perioden, arbejdede admiral Thiede intensivt på at overbevise Danmarks NATO allierede, om det danske forsvars militære troværdighed.

Den 1. december 1985 overtog Thiede stillingen som forsvarschef efter general Lind og blev afløst af General Lyng, da han faldt for Forsvarets 65-års regel.

Faglig produktion 
Efter sin pensionering i 1989 blev Thiede af Tøjhusmuseet opfordret til at skrive en bog om dansk søartilleri. Hans forudsætninger for opgaven lå blandt andet i flere års tjeneste som artilleriofficer på flådens skibe samt et Long Range Gunnery Course (Kursus i langtrækkende artilleri) på Royal Navys artilleriskole HMS Excellent.

Bogen Dansk Søartilleri 1860-2004 udkom i 2004, udgivet af Tøjhusmuseet. Værket er i to bind, og beskriver en periode, hvor artilleriet udviklede sig voldsomt, både til lands og til vands. Med henvisning til udgangspunktet i 1860 skriver Thiede følgende:

 Dansk Søartilleri 1860-2004, Tøjhusmuseets Skrifter nr. 18, Tøjhusmuseet 2004,

Referencer

Eksterne henvisninger 
 
  s. 284.

Admiraler fra Danmark
Danskere i 1900-tallet
Storkors af Dannebrog
Personer i Kraks Blå Bog (afdøde)
Forsvarschefer fra Danmark
Otto K. Lind

Otto Katharus Lind (født 28. november 1920 i København, død 8. september 2000 i Viborg) var en dansk modstandsmand, general i hæren og forsvarschef.

Lind afsluttede sin uddannelse fra Hærens Officersskole i 1943, kort tid før hærens opløsning. Han gik ind i den militære del af modstandsbevægelsen, og blev i 1944, mens han indsamlede oplysninger om tyske befæstningsanlæg, taget til fange. Han blev overleveret til Gestapo, underkastet tortur og sidenhen brugt som gidsel i tyske jernbanetransporter, som var truet af modstandsbevægelsen. Han tilbragte den sidste del af krigen i Frøslev-lejren.

Efter krigen fik Lind tjeneste ved Dronningens Livregiment, hvor han avancerede til oberstløjtnant. Sidenhen fulgte chefposter som chef for 1. Jydske Brigade, chef for Forsvarsstabens Operationstab, chef for Østre Landsdelskommando og chef for BALTAP, NATO-kommandoen i Karup.

I 1983 stod generalløjtnant og chef for Forsvarsstaben G.K. Kristensen til at blive forsvarschef, men den nyudnævnte Forsvarsminister Hans Engell valgte at forbigå denne og udnævnte i stedet den da 63-årige Lind til Forsvarschef. Lind tjente som Forsvarschef i 14 måneder.

Han er begravet på Almind Kirkegård i Viborg.

Kilder og henvisninger 
 Nekrolog af Ritzau, set i Berlingske, besøgt 2017-12-05.
 Billede af gravsten og kort biografi på , besøgt 2017-12-05.
  s. 284.

Generaler fra Danmark
Personer fra København
Danskere i 1900-tallet
Storkors af Dannebrog
Personer i Kraks Blå Bog (afdøde)
Forsvarschefer fra Danmark
Knud Jørgensen

Knud Jørgensen (22. september 1919 – 11. december 1990) var en dansk general i flyvevåbnet og forsvarschef.

Referencer 
  s. 284.

Generaler i Flyvevåbnet
Danskere i 1900-tallet
Storkors af Dannebrog
Personer i Kraks Blå Bog (afdøde)
Forsvarschefer fra Danmark
Kurt Ramberg

Kurt Rudolph Ramberg (født 17. november 1908 i Helsingør, død 5. november 1997) var en dansk general i flyvevåbnet 1959-1962 og forsvarschef.

Oprindeligt søofficer, siden officer i i Marineflyverne, under anden verdenskrig gjorde Ramberg tjeneste i den Danske Brigade først i Sverige og siden i England.

Referencer 
 *  s. 283.

Generaler i Flyvevåbnet
Danskere i 1900-tallet
Storkors af Dannebrog
Personer i Kraks Blå Bog (afdøde)
Forsvarschefer fra Danmark
Personer fra Helsingør
Semisingle

Begrebet "Semisingle" (semi-single) er et forholdsvist nyt begreb indenfor datingverdenen og er endnu ikke optegnet som enkeltstående begreb noget sted.
 
Begrebet er opstået i relation til, at mange voksne i dagens Danmark har relationer – forhold – som minder om kæresteforhold, men stadig betragter sig som singler, da de nok nyder deres forhold, men ikke kan se dem selv sammen i et længerevarende kæresteforhold – og derfor har åbnet muligheden for et nyt og mere givende forhold.
 
Begrebet bliver både brugt hvor sex indgår som den vigtigste del af forholdet OG ELLER når andre værdifulde menneskelige behov bliver dækket (som f.eks. fælles interesser), mens der mangler dét der skal til, for at fuldstændiggøre et "ægte" kæresteforhold.

Begrebet er til dels synonymt med begrebet "legekammerat" i visse sex-relaterede grupper. 
 
Semisingle kan oversættes til: "Halv-enlig", "halv-kæreste", "halv-ungkarl", "halv-ungkarlepige".

Kilder 
 Ovenstående er bragt med tilladelse fra datingsitet Sort Dating .

Se også 
 Semi 
 Single

Dating
Frugtarisme

Frugtarer spiser overvejende eller kun frugter, bær, nødder og grøntsager, der botanisk set er frugter så som agurk og tomat. Tanken bag er den, at frugter kan spises uden at ødelægge selve planten, da frugter netop er dannet for at blive spist. Verdensfrugtdagen blev stiftet i 2009.

Referencer

Eksterne henvisninger 
 The Fruitarian Foundation: Fruitarian  
 The Fruitarian Worldwide Network   
 Fruitarians.net – International Network  
 Interview med en frugtarianer   

Vegetarisme
Veganisme
Frugter
Teosinte

{{taksoboks
| navn = Teosinte
| farve = lightgreen
| billede = Teocinte Oax 5 agosto 2008 063.jpg
| billedbredde = 310px
| billedtekst = Teosinte (Zea mays).
| rige = Plantae (Planter)
| division = Magnoliophyta (Dækfrøede)
| klasse = Liliopsida (Enkimbladede)
| orden = Poales (Græs-ordenen)
| familie = Poaceae (Græs-familien)
| slægt = Zea
| slægt_da = Majs-slægten
| art = Zea mays (3 underarter)
}}
Teosinte er det fælles navn for en række underarter til Majs. Det er græsser, som alle stammer fra Mellemamerika, hvor mindst én af dem har været brugt som udgangspunkt for det krydsnings- og udvælgelsesarbejde, der førte frem til de dyrkede former af majs. Skønt teosinte ikke ligner majs synderligt meget, har lokalbefolkningen i Guatemala og Mexico bevaret en viden om dette forhold, der kommer til udtryk i tilnavnet "majsens mor".

Det drejer sig om underarterne:

 Zea mays ssp. huehuetenangensis Zea mays ssp. mexicana Zea mays ssp. parviglumisAf disse anses den sidstnævnte, underarten Z. m. parviglumis'', for et være den mest direkte urform for majs.

Se også 
 Majs-slægten

Majs
Nytteplanter

en:Teosinte